Държавен вестник, бр. 15, 2009 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  15
Чл. 73. (1) Отглеждането на горските култу-
ри е за сметка на собствениците и се свежда до
отглеждане в междуредията и в редовете.
(2) Отглеждането в редовете се изразява в
мулчиране, окосяване и окопаване на реда с цел
премахване на тревната и плевелната растител-
ност. При култури, създадени чрез посев на
семена, след появата на пониците се извършва
първо плевене, следвано от неколкократни око-
павания.
(3) Отгледните грижи в междуредията се
осъществяват по следните начини:
1. изораване, култивиране или брануване на
междуредията и унищожаване на тревната и
плевелната растителност с оглед премахване на
конкуренцията и запазване почвената влага;
2. чрез промеждутъчно селскостопанско
ползване, като междуредията се засяват с окоп-
ни култури (царевица, картофи, дини и фъстъ-
ци); този начин на отглеждане се прилага при
наличие на богати почви и по-големи междуре-
дови разстояния; не се допуска разстоянието
между фиданките и окопната култура да бъде
по-малко от 50 см;
3. чрез окосяване, отесване или друг начин
за борба с тревната и плевелната растителност;
4. чрез изсичане или изрязване издънките на
конкуриращата се нежелана дървесна и храсто-
ва растителност.
(4) При механизирано отглеждане на култу-
рите между фиданките и обработваната площ
се оставя предпазна ивица с широчина от 10 до
30 см.
(5) Броят на отглежданията през годината
се определя в зависимост от необходимостта и
възрастта на културата:
1. за едногодишни—до 3 отглеждания (вклю-
чително зазимяване);
2. за двегодишни—до 3 отглеждания (вклю-
чително изсичане на издънки и зазимяване);
3. за тригодишни—до 2 отглеждания;
4. за три- до петгодишни (над 1600 м надмор-
ска височина)—до 2 отглеждания;
5. за интензивни култури (тополи, върби,
чинар, орех и др.)—от 3 до 5 отглеждания.
(6) Културите в райони с висока пожарна
опасност, в съседство с необработваеми земи и
пътища от републиканската пътна мрежа, се
отглеждат чрез цялостно отстраняване на трев-
ната покривка и разрохкване на почвата в дву-
метровата периферна зона или сервитутна иви-
ца на пътното платно.
Чл. 74. Кастренето на клони и формиране-
то на короните се използват с цел производс-
тво на висококачествена дървесина без чепове
или за постигане на определена структура на
короната.
Чл. 75. За ускорено производство на дървеси-
на, биомаса и подхранване на фиданките се из-
вършва торене и поливане на горските култури.
Чл. 76. (1) Като основно торенето се осъщес-
твява с оборски тор, фосфорни и калиеви торо-
ве, непосредствено преди обработката на поч-
вата или като подхранване с азотни и листни
торове.
(2) За по-пълното усвояване на торовете от
растенията и увеличаване на тяхната ефектив-
ност торенето се съчетава с поливане.
Раздел II
Попълване и ограждане на горските култури
Чл. 77. (1) Попълване на горските култури
се извършва за възстановяване на първоначал-
ната гъстота, определена в технологичния план
за залесяване.
(2) За попълване се предвиждат:
1. всички горски култури до 3-годишна въз-
раст и до 5-годишна възраст—за високопланин-
ски залесявания над 1600 м н.в., показали прих-
ващане под 80 %, установено при есенната ин-
вентаризация;
2. култури с над 80 % прихващане с устано-
вени загуби на петна;
3. семепроизводствени градини, клонови
колекции, опитни култури и дендрариуми, как-
то и тополови и други култури до 3-годишна
възраст, с гъстота на засаждане под 1500 бр./ха
и прихващане над 80 %, независимо от случаи-
те по т. 2.
(3) Попълването се извършва през есента
след приключване на вегетацията на фиданки-
те или през пролетта на следващата година и е
задължително за изпълнение от собственика на
културите.
(4) За попълване се използват фиданки от
същия или друг подходящ дървесен или храс-
тов вид.
(5)  Не се допуска попълване на тополови
култури, както и на култури, създадени с фи-
данки с височина над 2 м, с фиданки, които не
съответстват на преобладаващата средна висо-
чина на културата.
Чл. 78. (1) Културата се огражда от собстве-
ниците с оглед предпазването на горските кул-
тури от увреждане при паша на добитък и от
дивеч.
(2) Видът на оградата, размерите и изпълне-
нието є се посочват в технологичния план за
залесяване.
Г л а в а  о с м а
ПОДПОМАГАНЕ ВЪЗОБНОВЯВАНЕТО В
ГОРИТЕ ЧРЕЗ ЗАЛЕСЯВАНЕ
Чл. 79. Залесяване за подпомагане на възоб-
новяването се извършва за:
1. допълване на възобновяването при ес-
тествено възобновяващи се насаждения, в
които наличният подраст от главния вид е не-
достатъчен;